02/07/2013 | Administración LocalMunicipal
Zas
Anuncio anulación parcial da Ordenanza fiscal reguladora da taxa por aproveitamento especial do dominio público local

Faise público que a Sala do Contencioso Administrativo número 4, do Tribunal Superior de Xustiza de Galicia, en relación ao procedemento ordinario número 15439/2011, relativo ao recurso interposto por Vodafone España S. A. contra o Concello de Zas pola aprobación definitiva da Ordenanza fiscal reguladora da taxa por aproveitamento especial do dominio público local, a favor de empresas explotadoras de servizos de subministracións de interese xeral (BOP do 11/04/2011), ditou unha sentenza na que estima parcialmente o dito recurso e anula os artigos 2.2, 3.2 e 5 da dita ordenanza. Deuse conta ao Pleno do Concello na sesión ordinaria do día 27 de maio de 2013.2.2 2. O aproveitamento especial do dominio público producirase sempre que para a prestación do servizo de subministración se deban utilizar antenas, instalacións ou redes que materialmente ocupen o solo, subsolo ou voo das vías públicas municipais, con independencia de quen sexa o titular daquelas.3.2 2. Teñen a consideración de suxeitos pasivos as empresas ou entidades explotadoras as que se refire o apartado anterior, tanto se son titulares das correspondentes redes a través das cales se efectúen as subministracións coma se, non sendo titulares das devanditas redes, o son de dereitos de uso, acceso ou interconexión a estas.5. Servizo de telefonía móvil-Base imponible e cota tributaria.1. Para determinar a contía da taxa por utilización privativa ou aproveitamento especial do dominio público municipal por parte dos servizos de telefonía móbil, que precisan utilizar a rede de telefonía fixa instalada neste concello, aplicaranse as seguintes fórmulas de cálculo: a) Base impoñible A base impoñible, deducida da estimación do aproveitamento especial do dominio público polo servizo de telefonía móbil calcúlase: BI = Cmf * Nt + (NH * Cmm) Sendo: Cmf = consumo telefónico medio estimado, en liñas de telefonía fixa, por chamadas procedentes de teléfonos móbiles. O seu importe para o exercicio 2011 é de 50 euros/ ano. Nt = n.º de teléfonos fixos instalados no Municipio, no ano 2009, que é de…1.652 NH =96% do número de habitantes empadroados no Municipio. En 2009:.….5.169 Cmm = Consumo medio telefónico, estimado por teléfono móbil por chamadas de móbil a móbil. O seu importe para 2011 é de 263 euros/ano. b) Cota básica A cota básica global determínase aplicando o 1,4 por 100 á base impoñible: QB =1,4% s/ BI Cota tributaria/operador = CE * QB Sendo: CE = coeficiente atribuíble a cada operador, segundo a súa cota de participación no mercado, incluíndo as modalidades de postpagamento e pagamento previo. O valor da cota básica (QB) para 2011 é de. 20.188,66 euros. c) Imputación por operador Para 2011 o valor de CE e a cota trimestral a satisfacer por cada operador son os seguintes: As cotas trimestrais que deberán satisfacer os operadores relacionados son a cuarta parte do importe que resulta de aplicar o coeficiente CE á cota básica establecida no apartado b) deste artigo. Para os efectos de determinar o coeficiente CE, os suxeitos pasivos poderán probar ante o concello que o coeficiente real de participación no exercicio anterior ao de remuneración da taxa foi inferior. Neste caso, as autoliquidacións trimestrais axustaranse aplicando o coeficiente acreditado polo obrigado tributario. Zas, 12 de xuño de 2013 O alcalde, Manuel Muíño Espasandín.